# Duluth

### A Wikipédiából, a szabad lexikonból.

Duluth, Minnesota

Location in St. Louis, Minnesota
Polgármester | Herb Bergson
Alapítás | 1679
Terület - Teljes - Szárazföld - Víz | 226.2 km² 176.19km² 50.01km²
Népesség - Teljes (2000) - Elővárosokkal - Népsűrűség | 86,918 275,486 493.3/km²
Időzóna | CST (UTC -6)
Koordináták | é. sz. 48°48′36’’ ny. h. 92°4′16’’
www.ci.duluth.mn.us

Duluth (Minnesota állam) a Nagy-tavak legnagyobbjának, a Felső-tónak nyugati végében fekvő, közel 90 000 lakosú város, St. Louis megye székhelye. A város nevét egy francia nemestől, Du Luth urától kapta. Szőrmekereskedők és prémvadászok telepéből fejlődött ki, ma a régió ipari és kulturális központja.

## [szerkesztés] A város rövid története

### [szerkesztés] Az európaiak megjelenése előtt

Évezredek óta indián törzsek békében éltek a város mai területén, akik kézművességgel, vadászattal, halászattal és növénytermesztéssel foglalkoztak. Az ojibwa és dakota indiánok lakták e területet, amikor az első fehér telepesek megérkeztek. Az írásos beszámolók szerint 1679-ben érkezett meg Daniel Greysolon, Du Luth ura a vidékre, aki riválisokká tette az indián törzseket, hogy elősegítse a szőrmekereskedelmet.

### [szerkesztés] Kereskedelmi telepből város születik

1792-ben a St. Louis folyó túlpartján, a mai Wisconsin területén is létesült egy kereskedelmi telep, így Duluth jelentősége lecsökkent. 1800-ban tűz pusztította el a duluthi telepet, de egy német bevándorló, John Jacob Astor újjáépíttette. Az üzleti siker elmaradt, mert az indiánok ragaszkodtak a már jól ismert francia és brit kereskedőkhöz. Habár sikerült Astornak a Kongresszusnál elérnie, hogy külföldiek ne kereskedhessenek az USA területén, az európai divatváltozás ismét nehéz helyzetbe sodorta a szőrmekereskedőket. A terület iránti érdeklődés az 1850-es években megélénkült, amikor rézbányákat tártak fel, majd vasérc-lelőhelyeket. Kiépült az út Minneapolisba, és 11 apró város jött létre a folyó mentén. Ekkortól beszélhetünk Duluth városának kialakulásáról. Amikor a rézlelőhelyek kiapadtak, a fakitermelés irányába tolódott a gazdasági érdeklődés. A kisebb haszon reménye miatt sok lakos hagyta el a várost. Azonban egy évtizeddel később kiépült a vasúti kapcsolat St. Paullal, amely elősegítette a vasérc fuvarozását. A gazdasági élet ismét fellendült, kiépült a kikötő és a lakosság is gyarapodott.

### [szerkesztés] A XIX. századtól napjainkig

A város fejlődése töretlen maradt, kikötőjének áruforgalma már 1900-ban meghaladta New York kikötőjének forgalmát, így az Egyesült Államok legforgalmasabb kikötőjévé emelkedett. A U.S. Steel acélgyárat alapított, majd az I. világháború idején hajógyár létesült Duluthban. A lakosság tovább gyarapodott és 1960-ban érte el a csúcspontját, 106 ezer lakossal. A fellendülést hanyatlás követte az 1970-es években, amikor bezárt az acélmű és a légierő támaszpontja. Új megélhetési forrást kellett keresni, hogy a hanyatló ipart ellensúlyozzák - így vált a turizmus az egyik vezető ágazattá. A belvárost átépítették, a régi raktárakból kávézókat, éttermeket és üzleteket alakítottak ki. Ma a város nem csak a környék legfontosabb települése, de Északkelet-Minnesota és Északnyugat-Wisconsin közlekedési, kulturális és gazdasági központja.

a város zászlója
látkép az Enger Towerből Duluthra, 2006. 06. 12-én
Clayton-Jackson-McGhie Memorial
Glensheen Mansion
Old High School
Gooseberry Falls az Északi Part mentén

## [szerkesztés] Turizmus, idegenforgalom

Az ipari és kikötőváros látnivalókban szegény, de a turisták mind a városban, mind annak környékén bőven találnak látnivalókat, kikapcsolódási és kirándulási lehetőségeket. Az ide látogatóknak mindenképpen érdemes felkeresnie a városban a következő helyeket:

- Canal Park Marine Museum
- Korean and Vietnam War Memorials
- Clayton-Jackson-McGhie Memorial
- City Hall
- Old Central High School
- Glensheen Mansion

Duluthból indul a Highway 61, amely a Felső-tó északi partja mentén, festői tájon vezet át a kanadai Thunder Bay-be. Az út mentén kirándulási, horgászati és kempingezési lehetőségek adódnak. A főút mentén számos természeti és emberkéz alkotta látványosság található:

- Two Harbors, Duluth "kistestvére"
- Gooseberry Falls
- Split Rock világítótorony

## [szerkesztés] Források

Kis Csaba: Amerikai Egyesült Államok, Panoráma, 1994., 3. kiadás

úti élményeim Minnesotában, 2006. június

## [szerkesztés] Külső hivatkozások

- http://www.ci.duluth.mn.us/city/mainpage/ Duluth város hivatalos honlapja

A lap eredeti címe "http://hu.wikipedia.org../../../d/u/l/Duluth.html"

Kategória: Az USA települései

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Dansk
- Deutsch
- Español
- Français
- Ido
- Italiano
- Nederlands
- Norsk (bokmål)
- Polski
- Português
- Svenska